জন্ম ৭ অক্টোবর ১৯৭৫,খুলনার ডুমুরিয়া উপজেলার লোহাইডাঙ্গা গ্রামে। পিতা অরবিন্দ বিশ্বাস,মাতা কমলা বিশ্বাস। ডুমুরিয়ার বান্দা স্কুল, খুলনার বি,এল কলেজ ও ঢাকা বিশ্ববিদ্যালয়ে অধ্যায়ন। সমাজবিজ্ঞানে ঢাকা বিশ্ববিদ্যালয় থেকে সম্মানসহ স্নাতক ও স্নাতকোত্তর ডিগ্রি অর্জন। দীর্ঘদিন ধরে দেশের বিভিন্ন পত্রপত্রিকায় তিনি কবিতা,গল্প,প্রবন্ধ লিখে চলেছেন। সম্পাদনা করেন শিল্প-সাহিত্যের ছোটকাগজ 'শূন্য'। বর্তমানে খুলনার বটিয়াঘাটা ডিগ্রি কলেজে সমাজবিজ্ঞান বিভাগের প্রভাষক পদে কর্মরত। 'দেশ পাবলিকেশন্স' থেকে ২০১৬ সালে তাঁর প্রথম কাব্যগ্রন্থ 'পেনসিলে আঁকা জীবন' প্রকাশিত হয়। ২০১৭-র বইমেলায় আসছে তাঁর দ্বিতীয় কাব্যগ্রন্থ 'ভাঙা বেহালার অন্ধকার'।